AlexejDobrolubov/national_council_slovak_2010 huggingface dataset:
90. schôdza NR SR - 9.deň - B. popoludní
Dátum: 2023-05-16
Poslanec: Sulík, Richard (SaS)
Druh vystúpenia: Vystúpenie s faktickou poznámkou

122. Ďakujem pekne. Juraj Krúpa a Marián, áno, to som zabudol spomenúť, že dnes v Nemecku 30 % elektroáut jazdí de facto na uhlie a to, že tento, toto percento poklesne, je teda momentálne dosť v nedohľadne. 30% áut jazdí na uhlie, to je možnože argument, na ktorý by si mohol, Jano, reagovať a nie tu stále dokola opakovať tú pesničku o civilizačných neviem čo. Ja som predniesol niekoľko argumentov, áno, pri niektorých mohla alebo mohlo ministerstvo hospodárstva v minulosti robiť viac. Určite teda pri dostavbe Mochovce 3, ktorá sa až nám podarila. Ale napríklad jeden z argumentov je, že sa dostávame do ťažkej závislosti od Číny a tam si, toto si prehliadol, pričom, pričom toto je presne taký istý problém, ako byť v závislosti od Ruska, len ty to ešte nevidíš. Druhá vec je, čo robilo, čo som robil ja doteraz. No my nie sme, Peter, my nie sme strana jedného človeka, ja mám kopec kolegov, čiže Eugen Jurzyca bol proti dlhodobo, systematicky v europarlamente. Jano Oravec spolu s Karolom Galekom, moji štátni, vždy zaujali stanovisko, ktoré bolo proti ministerstvu hospodárstva, otočilo až teraz, keď tam váš stranícky kolega Karel Hirman začal bačovať. A ešte raz zopakujem, ministerstvo životného prostredia, Peter, je správcom tohto procesu. No a, a koľko mám ešte? 30 sekúnd mám, to je celkom dobre. V Nemecku teda jazdí 30 % áut na uhlie, v iných krajinách to bude možnože aj viac, ale zároveň my sme zakázali autá na biopalivá, na etanol, na plyn. No, Jano, nehovor mi, že auto na etanol viacej zaťaží životné prostredie ako auto, čo jazdí na uhlie. Ale toto sme, presne toto sme urobili. A ja len hovorím, že chráňme sa, chráňme sa, teda chráňme životné pros... (Prerušenie vystúpenia časomerom.)
90. schôdza NR SR - 9.deň - B. popoludní
Dátum: 2023-05-16
Poslanec: Sulík, Richard (SaS)
Druh vystúpenia: Vystúpenie s faktickou poznámkou

90. Ďakujem pekne. No, Jano, akože podozrievať mňa z toho, že ja tu slúžim nejakým záujmom Putina alebo maďarskému MOL-u, je tak nekorektné a podlé ako keby ja som ti teraz vykrikoval, že eštebák a že si donášal na tvojich kamarátov. (Smiech.) Tak, prosím ťa, skúsme, Jano, držať tú diskusiu vo vecnej rovine. Ja som ti toto nikdy nepripomínal a toto, čo si ty tu dnes predviedol, to je teda naozaj štvrtá skupina, cenová. Po druhé, ty tu nie si na to, aby si hovoril, čo je záujem krajiny. Na to sú tu stanovené procesy a konkrétne tento proces sa volá, že platí to, záujem krajiny je to, čo povie výbor pre európske záležitosti a nie bývalý minister životného prostredia alebo bývalý minister. No a čo chcem ešte povedať je, že teda tu si nám vykrikoval, že poručíme vetru, dažďu, tak práve zakázať autá so spaľovacími motormi je poručenie vetru, dažďu. Bez ohľadu na straty, ja budem k tomu v rozprave viac hovoriť, preto, lebo tá faktická rovina je tak ubíjajúca, že ako buď si si to nenaštudoval, alebo to zámerne ignoruješ, ale jednoducho tam nie je čo riešiť. Pričom, ešte raz hovorím, my nie sme proti elektroautám. Nech si každý kúpi, aké chce. Na záver chcem povedať k tomu, že automobilový priemysel s tým súhlasí. S tým súhlasí najmä Volkswagen, ktorý mal obrovský škandál s Dieselgate, pre ktorého je pomaly až záchrana z tohto, že môže utiecť do elektroáut. Ale to neznamená, že je to konanie v prospech ľudí. A tak ako ty ma tu z kadečoho obviňuješ, tak ja môžem povedať, že si autolobista, lebo presne tak to je. A Volvo, Volvo, samozrejme, vyrába, na Slovensku nie, ani nebude, tam je elektroautá, ale inak vyrába kopec, veľkú väčšinu so spaľovacími motormi.
90. schôdza NR SR - 9.deň - B. popoludní
Dátum: 2023-05-16
Poslanec: Sulík, Richard (SaS)
Druh vystúpenia: Vystúpenie s faktickou poznámkou

70. Ďakujem pekne. Tak ospravedlňujem sa, budem túto procedúru sa snažiť nabudúce doložiť. Ja tiež vystúpim v rozprave, budem sa, ústne sa budem chcieť prihlásiť, ale chcem reagovať na kolegu Dostála, preto lebo vo všeobecnosti toto považujem za veľmi zlý príklad toho, ako by to v našej krajne fungovať nemalo. Preto lebo Národná rada je nadriadená vláde, o tom niet najmenších pochýb, Národná rada vyslovuje vláde dôveru alebo aj nedôveru a tu bol jasný pokyn. Toto nebolo ani odporúčanie, ani nejaký súbežný alebo iný názor, toto je pokyn a členovia vlády sú povinní takýto pokyn dodržať a nielen teda, že keď sa už ideme hrať na písmenká a konkrétny výklad konkrétnych slov, lebo aj podľa toho to nebolo dodržané, ako vysvetlil poslanec Dostál, ale ide aj o duch, o ducha tejto, takéhoto pokynu a ten je úplne jasný. Preto lebo Slovensko ústami, názorom Národnej rady je proti tomuto zákazu a minister životného prostredia tu nemal čo špekulovať a hľadať nejaké kľučky, ako sa tomuto vyhnúť, ale mal jednoducho tento jasný pokyn Národnej rady vykonať. Ďakujem pekne.
88. schôdza NR SR - 1.deň - B. popoludní
Dátum: 2023-03-14
Poslanec: Sulík, Richard (SaS)
Druh vystúpenia: Vystúpenie s faktickou poznámkou

120. Ďakujem pekne. Tak ako som už predtým povedal, že k odbornej stránke sa nebudem vyjadrovať, lebo mám tu dvoch kolegov, ktorí to robia veľmi dobre. Chcem ale predsa len zopakovať jednu dosť takú že zaujímavú vec. Tak dozvedáme sa, že maximálne jedna osoba môže byť prítomná, že lekár má mať posledné slovo a napriek tomu pán Urban povie, alebo aj pán Šefčík, no bude problém, keď tam bude mama a babka. Toto nie je korektná a ani odborná debata, a ja sa vrátim teda k tomu, čo som hovoril pôvodne, a to je dodržanie dohody. Samozrejme, že vy, pán Šefčík, nepoviete, no, my sme nekorektní a nečestní ľudia a dohodu porušíme. Vy budete hovoriť, no, ale vidíte, pán Sulík, veď tam teraz lekár, dieťa a neviem čo... (Reakcia z pléna. Prerušenie vystúpenia predsedajúcim.) Grendel, Gábor, podpredseda NR SR Áno, je to správna pripomienka. Na pani poslankyňu reagujete, pán poslanec. Sulík, Richard, poslanec NR SR Dobre. Takže, pani poslankyňa, chcem vám teda povedať, že bola urobená úplne jasná dohoda. Vtedy neboli argumenty a dohodu robil pán Vetrák, predseda klubu OĽANO, čiže berem, že konal v rámci svojich kompetencií. Vtedy neboli reči, že no, ale toto – lebo vtedy sa to malo urobiť – nie, my nesúhlasíme, lebo nemocnice nie sú pripravené, neviem čo. Vtedy sa povedalo áno, dohoda platí. Vy nám podporte osemmiliardovú dieru v rozpočte a my vám tunak dáme dva milióny na toto opatrenie, čo teda mimochodom, neviem, kto to tu povedal, že nie sú na to peniaze. Nie je to pravda, peniaze sú na to vyčlenené. Čiže ešte raz hovorím, bola úplne jasná urobená dohoda. A teraz sa ukáže, kto si svoje slovo cení a kto bude hľadať spôsoby, ako tú dohodu porušiť. Ďakujem pekne.
88. schôdza NR SR - 1.deň - B. popoludní
Dátum: 2023-03-14
Poslanec: Sulík, Richard (SaS)
Druh vystúpenia: Vystúpenie s faktickou poznámkou

98. Ďakujem pekne. Pozdravujem všetkých. Pán Šefčík a aj kolegovia z OĽANO, ja by som vás chcel upozorniť na to, že podpora tohto bodu bola súčasťou dohody na rozpočte. My sme našu časť dohody dodržali v plnom rozsahu. Všetko sme splnili. Dokonca keď bolo na nás zle, aby sme dohodu porušili a súhlasili s voľbami už v júni, tak som povedal nie, lebo sme sa raz dohodli a naše slovo platí. A ja teda chcem dúfať, že, kolegovia z OĽANO, aj vaše slovo platí. Tu bola urobená jasná dohoda. Boli vyčíslené prostried... vyčíslené nie, ale pripravené prostriedky na realizáciu tejto dohody so štátnym Klimekom, to bolo urobené, bolo nám to potvrdené, a preto ma tak teraz trochu nemilo prekvapuje, že zrazu sa hľadajú dôvody, prečo nepotvrdiť, prečo nedodržať túto dohodu. Možno by bolo lepšie hľadať dôvody alebo hľadať spôsoby, ako ju dodržať a zrealizovať. K tej odbornej stránke veci ja sa vyjadrovať nechcem. Myslím si, že strana SaS tu je dobre zastúpená aj Vlaďkou Marcinkovou, aj Tomášom Lehotským. Ale chcem vám pripomenúť ako priamy účastník tejto veľkej dohody, ktorú sme na jeseň, teda pred Vianocami urobili, že toto bolo jej súčasťou. Máme to aj v písomnej forme potvrdené. Pán Vetrák o tom vie, bol aj súčasťou tej skupiny, ktorá to dohodla. A chcem teda veriť, že vaše slovo platí. Ďakujem pekne.
79. schôdza NR SR - 1.deň - B. popoludní
Dátum: 2022-12-08
Poslanec: Sulík, Richard (SaS)
Druh vystúpenia: Vystúpenie s faktickou poznámkou

202. Ďakujem pekne za slovo. Jano, tak tú výzvu na férovku do bufetu prijímam. Navrhujem, hneď ako skončia faktické poznámky. Hovoríš, že teda my sme, teda my sme, že aj my sme víťazi posledných volieb. Nie, to nie je pravda. Igor Matovič je víťaz volieb a my sme mu v tom fandili. Ja som to hovoril v mojom, v mojej úvodnej reči, neviem, či si tu celý čas bol, lebo bola pomerne dlhá. Spomínaš predčasné voľby. No tak pozri sa, ak poslanci SaS, ktorých je 20, a poslanci OĽANO, ktorých je 47, nezahlasujú za predčasné voľby, tak žiadne nebudú. To je vec, ktorú máte aj vy v rukách. No ale to najdôležitejšie, čo chcem povedať, to je ten osobný spor. Ty sa to snažíš stlačiť do roviny, ktorá jednoducho nie je pravdivá. Keby to bol osobný spor, tak toto tu máme možno, keď ma verejne nazval idiotom, alebo všetky tie urážky, posmešky, doťahovačky, obvinenie z tisícov mŕtvych a testy nakupovať a tie zlomyseľnosti, čoho ja som si všetkého užil, tak toto keby bol osobný spor, tak dávno, dávno tu sedíme. Práveže ja som úplne prestal reagovať, úplne. Tunák aktuálne si zase čítam, že čo všetko sme my urobili, teda ja čo plánujem robiť, a toto, to sú všetko zákernosti, podrazy, útoky a osočovania a zosmiešňovania a nereagujem na to, toto nie je osobný spor. Toto je, že sme nadobudli poznanie, že ak nespravíme nič, tak sa vráti Robert Fico ako víťaz volieb. A toto zase je vec, ktorú musíš tušiť aj ty. Nakoniec ty si teda za tou, alebo neviem, jak sa to hovorí, za tou platformou alebo aj ty máš nejakú nespokojnosť s touto vládou a hlásiš sa teda k nejakej platforme, dúfam, že som teda použil správne slová, lebo vidíš, že to takto nejde. Nemôže to ísť takto ďalej, lebo skončíme strašne zle v riadnych voľbách.
79. schôdza NR SR - 1.deň - B. popoludní
Dátum: 2022-12-08
Poslanec: Sulík, Richard (SaS)
Druh vystúpenia: Vystúpenie s faktickou poznámkou

92. Pán predsedajúci, prekvapuje ma už, že už teraz nenapomínate poslancov, aby reagovali na rečníka, a nie na mňa... (Prerušenie vystúpenia predsedajúcim.) Pčolinský, Peter, podpredseda NR SR 93. Bol som požiadaný, aby som nie až tak striktne vyžadoval dodržiavanie rokovacieho poriadku. Sulík, Richard, poslanec NR SR 94. Aha... Dobre, len ja teraz nemám možnosť sa brániť na toho primitíva Jurka... (Prerušenie vystúpenia predsedajúcim.) Pčolinský, Peter, podpredseda NR SR 95. Môžte, ja vám to umožňujem, nech sa páči. Sulík, Richard, poslanec NR SR 96. Ďakujem. Takže na toho primitíva, okresného podvodníka Jurka z ďalekého východu nemám dôvod reagovať, ale... alebo nebudem. Ale, pán Taraba, no ešte je tu tá alternatíva, že táto vláda padne. Nebudeme hovoriť, že nepadla vďaka Mirovi Kollárovi. Budeme hovoriť, že padla, a ponúkame dosť veľa iných možností. Čiže ja by som chvíľku počkal. No a teraz, Boris, ešte mám minútu, tak k tebe chcem pár slov povedať. Chcel som začať tým, že oceňujem kultivovaný prejav, ale tá hlasitosť tvojho prejavu mi v tom bráni. No, každopádne opozíciu si človek nevyberá. Koalíciu áno. Človek si vyberá to, či si sadne s fašistami a niečo s nimi dohodne a niečo im sľúbi. (Reakcia z pléna a ruch v sále.) Môžem? (Krátka pauza, reakcie z pléna a ruch v sále.) Takže stačí mi už len minúta, nepotrebujem odznovu. Takže, Boris, vieš, to je tak, v opozícii si nevyberieš... (Prerušenie vystúpenia predsedajúcim.) Pčolinský, Peter, podpredseda NR SR 97. Prepáčte, pán poslanec, prepáčte. Vzhľadom na to, že pán poslanec Pročko opäť prerušil toto rokovanie, nech sa páči, vraciam vám dve minúty. (Reakcia z pléna.) Sulík, Richard, poslanec NR SR 98. Ďakujem pekne. No takže ešte raz. V opozícii si, Boris, partnerov nevyberáš. My sme aj preto veľmi jasne povedali, že nebudeme s nikým rokovať o tom, aby hlasoval, nehlasoval za pád vlády. Každý nech sa rozhodne, ako chce. Nerátame ani so žiadnymi hlasmi. Parlament sa rozhodne podľa toho, čo bude. My sa zariadime, sme pripravení na obidve alternatívy. Bolo mi tu z tvojej strany nekorektne vyčítané, že ja teda sa... a ešte aj Krem... pán Kremský to tu úplne do... dokrútil, že teda keď nám je dobrý, tak sa s nimi stretávame. Áno, keďže ja neklamem, tak priznávam, v roku 2009 som sa stretol jedenkrát s Marianom Kotlebom bez akýchkoľvek následkov, dohôd, nič. Ja som s nimi nič nevyjednával. Oni nám za naše hlasy... teda za naše návrhy nehlasovali. No a posledná vec, čo chcem spomenúť, to sú tie vlaky zadarmo. Áno, keď sme tu zatvárali prakticky všetko, čo sa hýbalo, reštaurácie a salóny a ľudia bojovali o prežitie, lebo aby sa... Museli sme všetko zavrieť, aby sa neroznášala tá pandémia, tak vlaky zadarmo pre dôchodcov boli tabu. Ja viem, že ako znie to pekne, ľúbivo aj populisticky, že vidíte, my sme vám niečo dali. Ale vieš, tá, tá logika tam tak strašidelne chýbala, že toto... vy ste boli také oživenie vždy. No, ďakujem pekne.
83. schôdza NR SR - 9.deň - A. dopoludnia
Dátum: 2023-02-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

60. Doteraz tu bola kultivovaná debata, myslím na úrovni, čo uznal aj Pollák alebo pán poslanec Pollák, kým nevystúpil niekto s takou komunistickou minulosťou, ktorý obhajoval komunizmus, teraz demokraciu, potom zasa koho mu vyhovuje, kto je pri moci, toho obhajuje. Pán Dostál, prečo ste nepodali vy takýto návrh uznesenia, keď vám vadí, že niektorí z kolegov poslancov to predložil? Len vy máte právo predkladať takéto uznesenia? Koľko Maďarov a Rómov má občianstvo slovenské, že sa nehlási k inému, ale má občianstvo slovenské. Ich sa týmto nezastal, keď sme povedali Slovákov? Však akákoľvek národnosť, ktorá má občianstvo slovenské, ktorá žije na Slovensku, sa to zastalo všetkých. Pán Dostál, tak je problém, že má nejaký Maďar občianstvo slovenské, tým sa to, vy ste sa, ako ja nerozumiem vašej logike. A čo sa týka tej vraždy. Tá baba bola z Detvy. Viete, aká to je trauma pre nás doteraz? Poznám rodičov, poznám celú rodinu a vy máte tú špinavú hubu si tu vôbec obtierať o nich?! To telo sa nenašlo a máte to tu znova právo otvárať, že jej brutálny manžel stratil skrat alebo bol žiarlivý a zabil ju? Kto to mal predvídať? A vy to tu idete zneužívať na politický boj? Ste obyčajná špina, by som mohol kľudne povedať! Toto, tie deti žijú v Detve, bojujú o nich ešte aj druhí a vy to tu idete vyťahovať? Ako to musia ich spolužiaci v škole cítiť? Ste obyčajná hyena! Nevedia ani, kde je majú mamu. Teraz povedal, že to nespravil, ale máte tú drzosť to vôbec tu spomínať. Aspoň si preštudujte niektoré veci a potom tu hovorte. Kde ste bol, pán Dostál, keď vy tak hovoríte, keď brutálne sexuálne aj lúpežne napadli starú duch... onú dôchodkyňu, že skončila s ťažkými zraneniami v nemocnici, starú dôchodkyňu možno 80-ročnú, niektorí príslušníci z osady. Kde ste vtedy bol? Aha, neboli gejovia alebo nebola gej, takže to bolo v poriadku (reakcia z pléna), hej alebo nebola z Teplárni, tak je to v poriadku? Ja odsudzujem aj Tepláreň, aj toto. Ale vy len jedno. Takýto... (Prerušenie vystúpenia časomerom.)
83. schôdza NR SR - 9.deň - A. dopoludnia
Dátum: 2023-02-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

52. Ďakujem za slovo. Tak začnem od konca pánom Pollákom. Pán Pollák, áno, nielen škôlky, ale následne aj školy a prax je veľmi dôležitá, lebo z vlastnej skúsenosti som sa stretol s tým, že bola stredná škola, kde chodilo kopu slušných rómskych detí, ale musím podotknúť aj cigánskych a vysvetlím aj prečo. A nikto ich nechcel zobrať na prax. Praxovali u mňa, ja som mal učňovské stredisko, mal som závodnú jedáleň a proste boli to mladí kuchári, ja neviem, umývali riad, obsluhovali čašníci, nikto ich nechcel zobrať. Ja som ich zobral. Bolo to zo školy Mira Berkyho z Očovej. No spýtajte sa Mira Berkyho, či ich niekto zobral. Len ja. A viete, aký je problém? Problém je aj v tom, že áno, aj tí jednotlivci, že spáchajú niečo, ale pozrite sa, čo sa deje aj následne na to. My by sme mali poukázať aj na to, že jeho nejaké otčim alebo čo bol, hneď mu dal alibi, pritom vedel, že klame. Aj toto je problém. Toho vraha tej mladej zdravotnej sestry, ja nechcel som to rozoberať, ale aj to je problém, že polícia mala by riešiť aj tieto falošné alibi. Však to neni možné, že aby ste kryli vraždu, je jedno, kto ju spácha. Polícia musí mať rešpekt a musí vidieť že politici a ich nadriadení, že ich politici a ich nadriadení nehodia cez palubu, keď sa zúčastnia nejakého zásahu. Viete, teraz je situácia taká, že prišla policajná hliadka, sekera do čelného skla, policajti vyfasovali, musela prísť druhá hliadka aj tú napadli a radšej ušli a ja som sa pýtal, prečo radšej odišli. Poviem, nechceme, aby sme boli vláčení po médiách, po mimovládkach, na inšpekcii len za, že sme sa zastali mladej šoférky a deduška okolo 70 rokov. Do takej situácie to dospelo, že oni nedokázali stade ani odviesť, lebo sa báli použiť zbraň, ale pôjde, ale keď nám auto uniká, tak bežne strieľame. A to je ten nepomer, tu k ohrozeniu života dochádza, nestrieľame, ja neviem, či je to správne, ale keď uniká nejaké auto mladý človek... (Prerušenie vystúpenia časomerom.)
83. schôdza NR SR - 9.deň - A. dopoludnia
Dátum: 2023-02-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

32. Ďakujem za slovo. Vzhľadom na krátkosť času, tak ja vystúpim potom ešte v rozprave, ale musím súhlasiť s tým, čo povedal Miňo Mazurek, že veľký balík peňazí doteraz nevyriešil, ani nevyrieši túto situáciu. Tak ak nebudeme mať dostatočné dáta, oprieť sa o niečo, to znamená, že budeme presne vedieť, kto pácha najviac trestnej činnosti, v ktorých oblastiach to sčasti vieme, ale presne ktorá skupina sa podieľa najviac na páchaní trestnej činnosti, tak nevieme zabezpečiť, aby sa toto nekonalo. To je možnosť prevencie, ale tá, tej predchádza získavanie dát a informácií. A potom áno, môžme zvýšiť životnú úroveň ľudí, naučiť ich nejaké, poviem príklad, možno základné veci, ale to musí nastať už od výchovy detí. Ale vravím, ako na začiatok, najprv potrebujeme dáta a nie teraz sa tváriť, že táto kriminalita tu neexistuje, tie dáta je zakázané zbierať a potom sa nevieme, o čo sa máme oprieť.
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

230. Ďakujem pekne. Pán kolega Kollár, nie nadarmo sa hovorí, že silné reči, skutek utek. Ja si počkám na vaše hlasovanie, aj na vášho kolegu Valáška, že ako sa dnes zachováte, lebo špeciálne pri zákone o štátnej službe som vám venoval pozornosť, pretože ako jeden z mála koaličných poslancov ste s pánom Valáškom kritizovali ten zákon, kritizoval som ho aj ja, lebo to je jeden nešťastný zákon – a, čuduj sa svete, pri hlasovaní čo sa udialo? Ani Valášek, ani Kollár na hlasovaní neboli. (Ruch v sále.) Takže skúste, skúste trošku porozmýšľať (zaznenie gongu) aj nad tým, čo hovoríte a čo v skutočnosti robíte, lebo na jednej strane to tu kričíte, kritizujete aj dnes a možno sa stane vo finále to, že bude nočná hodina, bude sa hlasovať a zajtra poviete, že ste nedošli a nestihli ste hlasovať o návrhu na odvolanie pána Matoviča. Takže to je možno jedna rada. A druhá rada, viete, keď používate argumenty pri tom, že prečo zahlasujete za odvolanie, tak skúste už vynechávať tie barličky typu SMER a HLAS, lebo to už fakt začína byť trápne, že stále – lebo SMER, lebo Fico, lebo Pellegrini, lebo HLAS, to už, to už je fakt trápne, tak skúste vlastné slová, vlastné argumenty a skúste to vyčítať tým svojim koaličným kolegom, že čo vám vadí na nich, a nie to, čo sme boli my.
32. schôdza NR SR - 5.deň - A. dopoludnia
Dátum: 2021-06-24
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

100. Ďakujem pekne. V prvom rade sa pripájam ku gratulantom a všetko najlepšie k dnešným meninám, pán kolega Richter. Presne ste pomenovali riziká tohto zákona, ktoré prinesie, ak bude schválený, čo verím, že nebude, pretože aj to, čo ste spomínali, tá nepriamo novela vtedy zákona o štátnej službe o profesionálnych vojakov, tiež som bol kritikom toho, pretože tam sa riešil, riešil úplne iný problém, čo sa týka profesionálnych vojakov. A bola zneužitá na to, že sa následne mohli takto odvolávať riaditelia úradov práce, a tuším, že tam boli aj iné ústredné orgány štátnej správy. Spomínaný nález Ústavného súdu, presne ten spomínaný nález Ústavného súdu bude vytvárať precedens, na základe ktorého takto odvolaní úradníci štátni, ktorí budú v týchto vedúcich pozíciách, budú odvolávaní bez dovô... bez udania dôvodu, sa budú môcť presne o toto oprieť a vzniknú ďalšie finančné škody pre štát, ktorý bude ich musieť spätne vyplácať a prípadne ich ešte naspäť prijať do zamestnania, pretože to sa stávalo aj, a to bude vedieť aj pán Kyselica, pri... v Policajnom zbore, kde bol tzv. populárny § 35 ods. 2, kde sa dalo odvolať akéhokoľvek policajta na riadiacej funkcii na tento 35 ods. 2, ale následne vznikala situácia, kedy začali vyhrávať títo policajti súdy, a tento paragraf už dnes neplatí. A ak tu spomíname štátnych úradníkov, ktorí si nerobia tú svoju robotu tak, ako majú, predsa existujú možnosti aj dnes, ako sa s nimi vysporiadať, lebo neverím, že skúsený riadiaci pracovník si nevie poradiť s človekom, ktorý si nerobí prácu tak, ako má. Dá sa riešiť disciplinárne. No a, a to posledné riziko je práve podľa mňa aj obava tých uchádzačov, ktorí sa budú uchádzať podľa tohto nového zákona na... o tú riadiacu funkciu, že vlastne ten pocit tej neistoty, pretože budú ľahko vymeniteľní a do 10 dní odvolateľní z funkcie podľa tohto zákona, tak práve oni vôbec nebudú mať záujem sa do výberového konania prihlásiť.
32. schôdza NR SR - 5.deň - A. dopoludnia
Dátum: 2021-06-24
Poslanec: Saloň, Marián (SMER - SD)
Druh vystúpenia: Vystúpenie s faktickou poznámkou

56. Ďakujem pekne. Marián, ja si myslím, že si to presne pomenoval, o čom je ten návrh zákona, a tie výberové konania, veď to ce... to bola celá pointa toho zákona, ktorý sme prijímali my. A tak ako to bolo viackrát spomínané, že dovtedy nielen opozíciou, ale aj Európskou komisiou po reforme ESO bolo vyčítané, že presne tieto miesta by mali byť obsadzované cez výberové konania a mala by byť tzv. štátna, štátna definitíva. A vlastne udiala sa taká vec, že v januári sa to malo týkať pri tom návrhu, ktorý bol stiahnutý, len prednostov okresných úradov, ktorí budú odvolávať bez udania dôvodu svojich podriadených vedúcich odborov, kdežte, kdežto tento zákon prináša úplne fantastickú vec, že to budú môcť urobiť akíkoľvek riadiaci funkcionári na akomkoľvek poste v štátnej službe, to znamená, že ak sa rozhodne vedúci odboru na akomkoľvek ministerstve odvolať svojho vedúceho oddelenia, dá návrh generálnemu tajomníkovi a ten to do 10 dní spraví, takže o tom, o tom je ten celý zákon jednoducho, ale najväčší problém po prijatí tohto zákona bude trošku inde. Ja som zvedavý, ktorí, ktorí odborníci sa prihlásia do týchto výberových konaní, pretože dne... dnes majú stabilitu v štátnej službe, pretože majú štátnu definitívu. Ale keď dnes vidia, aká je politická stabilita na tej najvyššej úrovni, tak už vidím toho človeka, ktorý pri platnosti tohto zákona, že bude odvolaný do 10 dní, ako bude na tej funkcii vymenovaný, pri zmene každej vlády, tak až vtedy uvidíme, že aký budú mať tí ľudia strach sa vôbec do týchto výberových konaní hlásiť, pretože sa budú báť, že budú onálepkovaní súčasnou vládou, a následne pri ďalšej zmene to bude veľmi jednoduchý proces, pričom ani oni už nebudú môcť kričať, pretože ten zákon bude prijatý nimi.